**ՍԻՍԻԱՆԻ ՀԱՄԱՅՆՔԻ ՂԵԿԱՎԱՐԻ ՊԱՇՈՆԱԿԱՏԱՐ ԱՐՄԵՆ ՀԱԿՈԲՋԱՆՅԱՆԻ ՈՒՂԵՐՁԸ ՀԱՅՈՑ ԲԱՆԱԿԻ ԿԱԶՄԱՎՈՐՄԱՆ
30-ԱՄՅԱԿԻ ԿԱՊԱԿՑՈՒԹՅԱՄԲ**

Հայոց բանակի հարգարժա´ն գեներալներ, սպաներ, սիրելի´ զինվորներ, հայրենակիցներ:

Շնորհավորում եմ բոլորիս՝ Հայոց բանակի կազմավորման 30-ամյակի կապակցությամբ: Բանակը մեր անկախ պետականության ամենակարևոր նվաճումներից է, հայոց աշխարհի խաղաղությանը սպառնացող մարտահրավերների միակ պատասխանատուն: Երկրի հատկապես այս իրավիճակում մեր բոլորի պարտքը պետք է լինի բանակին առնչվող խնդիրների արագ արձագանքումն ու կարգավորումը: Մեր ազգային բանակն ստեղծվել է հազարավոր քաջորդիների անկոտրում կամքի շնորհիվ և ապրել նվիրյալների ու հայ ժողովրդի միասնական ջանքերի շնորհիվ: Ուստի, մենք բոլորս պարտավոր ենք շարունակել նրանց գործունեությունը, պարտավոր ենք կրթել և դաստիարակել հայրենասեր երեխաներ, որպեսզի ապահովենք Հայոց բանակի անսասան ապագան:

Փա´ռք բոլոր նրանց, ովքեր իրենց ներդրումն են ունեցել բանակի կազմավորման գործում, փա´ռք բոլոր նրանց, ովքեր իրենց կյանքը զոհեցին հանուն ազգի, փա´ռք բոլոր նրանց, ովքեր հենց հիմա և հենց այս պահին ապահովում են մեր անվտանգությունը:

Շնորհավոր օրդ, հայ ազգի խաղաղությա´ն երաշխավոր: